  Туспуктэм: Григорий Фомин Майя Бывальцева 2023-тӥ арын 1-тӥ тулыспалысен анай капиталэз зэмос инфляцилэн быдӟалаезъя будэтозы. Озьы, кыкетӥ нылпи понна тыронлэн быдӟалаез 780 сюрс манет котыр луоз. Со сярысь Россиысь ужъя но мерлыко юрттэт сётонъя министерстволэн пресс-службаез ивортӥз. Чакланъёсъя, 2022-тӥ арын инфляци 12,4 процент луоз. Сое лыдэ басьтыса, нырысетӥ нылпи понна анай капиталлэн быдӟалаез 589,5 сюрс манет луоз (2022-тӥ арынлэсь 65 сюрс манетлы тросгес), кыкетӥез понна – 779 сюрс манет (85,9 сюрс манетлы тросгес). Семья нырысетӥ нылпи понна анай капитаэз басьтӥз ни ке, кыкетӥез понна 189,5 сюрс манет тырозы (2022-тӥ арынлэсь 20,9 сюрс манетлы тросгес) « 2023-тӥ арын анай капиталэз тырыны 550 миллиард манетлэсь трос коньдон висъяны чакламын » Антон Котяков, Россиысь ужъя но мерлыко юрттэт сётонъя министр Ватсалом, азьмуртлэн косэмезъя, 2022-тӥ арысен анай капиталлэн быдӟалаез арлы быдэ 1-тӥ тулыспалэ индексировать каремын луоз азьвыл ар понна зэмос инфляцилэн быдӟалаезъя. 2023-тӥ арын анай капиталэз тырон уж Пенси фондысь огъя Мерлыко фондэ выже. Тегъёс: анайкапитал коньдон нылпиос Удмуртия  